Lamberto Leoni je upokojeni italijanski dirkač Formule 1. Debitiral je v sezoni 1977, ko je nastopil le na domači Veliki nagradi Italije, kjer se mu ni uspelo kvalificirati na dirko. V naslednji sezoni 1978 je nastopil na prvih štirih dirkah, toda dvakrat se mu ni uspelo kvalificirati na dirko, enkrat zaradi okvare dirkalnika ni štartal, enkrat pa je odstopil. Kasneje ni več dirkal v Formuli 1.